POMYŁKA
Łosprowiała niydowno mi moja sómsiadka,
jaki fal kejsik spotkoł jeji kamratka.
Ta kamratka fligrym do Anglyi leciała
i na lotnisku pół dnia czekać musiała.
Kupiyła we budce cosik do czytanio
i blank srogo tyta kyjksów do żuchlanio.
Siadła se na ławce, kyjksy położyła,
choć ławka z jednyj stróny zajynto była.
Jakiś istny tam siedzioł, grzeczny sie i zdowoł,
dyć co chwila sie jeji kyjksami czynstowoł!
Łóna weźnie jedyn – i łón weźnie jednego,
baby to nerwuje i już dość mo tego!
„Co za gizd frechowny! I jaki łoklany!
Jak ftoś może być tak źle wychowany?”
Dyć przeca ałflałfu tam robić niy chciała,
choć niywiela brakło, by w gymba mu dała!
Ze łostatnim kyjksym tak sie gizd zabawiół,
że pół zjod, a drugie pół dlo nij zostawiół!
Tak jeszcze sie dó nij łoszkliwie uśmiychół,
że mu z serca życzóła, coby już niy dychoł!
Jeszcze roz istnego złym blikym łomiótła,
taśka wziyna i drapko do fligra śmiótła.
Jak już we fligrze na swym zicu siadła,
łotwarła taśka i…jak śmiertka zbladła!
Dyć we taśce, klamorami przisypano,
tytka kyjksów leżała, niyrozpakowano!
I dziepiyro teroz we jynzyk sie bajsła,
że, co do isnego, pierónym sie szajsła!
Wszystke psy,co na nim we myśli wiyszała,
teroz by na sobie powiesić musiała!
Żałowała łokropnie tego co sie stało,
dyć nijak już cofnónć sie tego niy dało!
Tóż nim kogoś fałszywie łocynisz, chopie,
bocz, byś niy łobudziół sie z rynkóm w nachtopie!
Autor:B.Śmigała
fliger – samolot
gizd – drań
frechowny – bezczelny
łoklany – nachalny
ałflałf – awantura
łoszkliwie – fałszywie
blik – spojrzenie
śmiótła do fligra – uciekła do samolotu
zic – siedzenie
taśka – torebka
bajsła – ugryzła
szajsła – pomyliła się
nachtop – nocnik
pol_Latn szl_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn pol_Latn szl_Latn szl_Latn szl_Latn pol_Latn szl_Latn szl_Latn pol_Latn szl_Latn szl_Latn ltz_Latn eus_Latn srd_Latn tuk_Latn szl_Latn pol_Latn pol_Latn pol_Latn ron_Latn pap_Latn szl_Latn pol_Latn deu_Latn